Περιεχόμενα

# Οδηγός διαγραμμάτων - Σειρές δεδομένων

Σε αυτήν τη σελίδα του Οδηγού γραφημάτων μπορείτε να αλλάξετε το εύρος προέλευσης όλων των σειρών δεδομένων ξεχωριστά, συμπεριλαμβανομένων των ετικετών τους. Μπορείτε επίσης να αλλάξετε το εύρος των κατηγοριών καθώς και τις ιδιότητες των κατηγοριών, όπως τα χρώματα. Μπορείτε πρώτα να επιλέξετε το εύρος δεδομένων στη σελίδα Εύρος Δεδομένων και, στη συνέχεια, να καταργήσετε τις περιττές σειρές δεδομένων ή να προσθέσετε σειρές δεδομένων από άλλα κελιά εδώ.

Εάν φαίνεται να υπάρχουν υπερβολικά πολλές επιλογές σε αυτήν τη σελίδα, απλώς ορίστε την περιοχή δεδομένων στη σελίδα οδηγός διαγραμμάτων - Περιοχή δεδομένων και αγνοήστε αυτήν τη σελίδα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Choose Insert - Chart - Data Series...

Διπλοπατήστε σε ένα διάγραμμα, ύστερα επιλέξτε Μορφή - Περιοχές δεδομένων

#### Από τη διεπαφή με καρτέλες:

Choose Insert - Chart - Data Series...

#### Από τις γραμμές εργαλείων:

Εισαγωγή γραφήματος

Αυτό το παράθυρο διαλόγου είναι διαθέσιμο μόνο για διαγράμματα βασισμένα σε πίνακα του Calc ή του Writer.

Πατήστε Shift+F1 και δείξτε σε ένα στοιχείο ελέγχου για να μάθετε περισσότερα για αυτό το στοιχείο ελέγχου.

## Οργάνωση σειρών δεδομένων

Στο πεδίο λίστας Σειρές δεδομένων μπορείτε να δείτε μια λίστα όλων των σειρών δεδομένων στο τρέχον διάγραμμα.

- Για να οργανώσετε τις σειρές δεδομένων, επιλέξτε μια καταχώρηση από τη λίστα.

- Κάντε κλικ στην Προσθήκη για να προσθέσετε άλλη μια σειρά δεδομένων κάτω από την επιλεγμένη καταχώρηση. Η νέα σειρά δεδομένων έχει τον ίδιο τύπο με την επιλεγμένη καταχώρηση.

- Κάντε κλικ στην Αφαίρεση για να αφαιρέσετε την επιλεγμένη καταχώρηση από τη λίστα των Σειρές δεδομένων.

- Χρησιμοποιείστε τα επάνω και κάτω βέλη για να μετακινήσετε την επιλεγμένη καταχώρηση επάνω ή κάτω. Αυτό δεν αλλάζει τη σειρά στον πίνακα των δεδομένων προέλευσης παρά μόνο αλλάζει την ταξινόμηση στο διάγραμμα.

## Επεξεργασία σειρών δεδομένων

1. Κάντε κλικ σε μια καταχώρηση από τη λίστα για να δείτε και να επεξεργαστείτε τις ιδιότητες αυτής της καταχώρησης.

   Στο πεδίο λίστας Περιοχές δεδομένων μπορείτε να δείτε τα ονόματα ρόλων και τις περιοχές κελιών των στοιχείων των σειρών δεδομένων.

2. Κάντε κλικ σε μια καταχώριση, έπειτα επεξεργαστείτε τα περιεχόμενα στο πεδίο κειμένου από κάτω.

   Η ετικέτα δίπλα στο πεδίο κειμένου δηλώνει τον τρέχοντα επιλεγμένο ρόλο.

3. Εισάγετε την περιοχή ή κάντε κλικ στην Επιλογή σειράς δεδομένων για να ελαχιστοποιήσετε το παράθυρο διαλόγου και να επιλέξετε την περιοχή με το ποντίκι.

   Εάν επιθυμείτε μια περιοχή δεδομένων με πολλαπλές περιοχές κελιών που δεν θα είναι δίπλα δίπλα, εισάγετε την πρώτη περιοχή και ύστερα χειροκίνητα προσθέστε ένα ελληνικό ερωτηματικό στο τέλος του πεδίου κειμένου, έπειτα εισάγετε τις άλλες περιοχές. Χρησιμοποιήστε το ελληνικό ερωτηματικό ως διαχωριστικό μεταξύ των περιοχών.

Η περιοχή για ένα ρόλο δεδομένων, όπως οι τιμές Y, δεν πρέπει να συμπεριλαμβάνουν ένα κελί ετικέτας.

## Επεξεργασία ετικετών δεδομένων

- Εισάγετε ή επιλέξτε μια περιοχή κελιών η οποία θα χρησιμοποιηθεί ως κείμενο για κατηγορίες ή ετικέτες δεδομένων.

Ανάλογα με τον τύπο διαγράμματος, τα κείμενα απεικονίζονται στον άξονα Χ ή ως ετικέτες δεδομένων.

## Επεξεργασία ιδιοτήτων των κατηγοριών

Κάθε καταχώρηση κατηγορίας μπορεί να έχει χρώμα γεμίσματος και χρώμα περιγράμματος.

Μπορείτε να επεξεργαστείτε τις ιδιότητες χρώματος γεμίσματος και χρώματος περιγράμματος των κατηγοριών. Τα χρώματα ορίζονται από μια περιοχή κελιών με το ίδιο μέγεθος με το εύρος κατηγορίας.

Οι τιμές των χρωμάτων εκφράζονται από τα κόκκινα, πράσινα και γαλάζια στοιχεία (RGB) που συνδυάζονται από τη συνάρτηση COLOR().

Τα εύρη δεδομένων για το χρώμα και το γέμισμα περιγράμματος μπορούν να καθοριστούν μόνο για γραφήματα στηλών, ράβδων, πίτας, φυσαλίδων και στηλών και γραμμών.

### Ρύθμιση χρώματος γεμίσματος κατηγορίας

1. Πατήστε στην καταχώρηση Χρώμα γεμίσματος στον κατάλογο.

2. Στο πλαίσιο Εύρος για χρώμα γεμίσματος, εισαγάγετε τα εύρη κελιών των κατηγοριών τιμών χρώματος γεμίσματος.

### Ορισμός χρώματος περιγράμματος κατηγορίας

1. Πατήστε στην καταχώρηση Χρώμα περιγράμματος στον κατάλογο.

2. Στο πλαίσιο Εύρος για χρώμα περιγράμματος, εισαγάγετε τα εύρη κελιών των κατηγοριών τιμών χρώματος περιγράμματος.

### Παράδειγμα

Σχετικά θέματα

Εισαγωγή διαγραμμάτων

Οδηγός διαγραμμάτων - Τύπος διαγράμματος

Οδηγός διαγραμμάτων - Περιοχή δεδομένων

Αυτόματος πιλότος διαγράμματος - Στοιχεία διαγράμματος

Παρακαλούμε, υποστηρίξτε μας!